OBAVIJEST O OBRADI OSOBNIH PODATAKA KANDIDATA 
U POSTUPCIMA ZAPOŠLJAVANJA
1. Voditelj obrade
Voditelj obrade Vaših osobnih podataka je 
Osnovna škola Vodnjan - Scuola elementare Dignano
adresa: Žuka 6 – Via delle Ginestre 6, 52215 Vodnjan-Dignano
OIB: 67897223243
email: ured@os-vodnjan.skole.hr
telefon: 052 511 327
2. Službenik za zaštitu podataka
Kontaktni podaci službenika za zaštitu podataka su:
Suzana Jerković – službenik za zaštitu podataka
adresa: Ulica Žuka 6 - Via delle Ginestre 6, 52215 Vodnjan - Dignano
email: os-vodnjan@pu.t-com.hr
telefon: 052 511 327
3. Svrha i pravna osnova obrade
Osobni podaci kandidata obrađuju se u svrhu provedbe natječajnog odnosno selekcijskog postupka: zaprimanje i evidentiranje prijava, provjera ispunjavanja formalnih uvjeta, provedba testiranja i razgovora, rangiranje kandidata i donošenje odluke o izboru, te obavještavanje kandidata o rezultatima. Pravna osnova obrade je članak 6. stavak 1. točka b) i točka c), i kada je primjenjivo, točka f) Opće uredbe o zaštiti podataka te poštivanje pravnih obveza voditelja obrade koje proizlaze iz propisa kojima je uređena provedba natječaja, osobito Zakon o odgoju i obrazovanju u osnovnoj i srednjoj školi, Zakon o radu i drugi propisi. Pravna osnova obrade u natječaju je poduzimanje radnji prije sklapanja ugovora i predstavlja zakonsku obvezu.
4. Kategorije podataka
Obrađuju se podaci koje kandidat dostavlja u prijavi i popratnoj dokumentaciji: identifikacijski i kontaktni podaci, podaci iz životopisa i/ili motivacijskog pisma, podaci o obrazovanju, kvalifikacijama i radnom iskustvu, te podaci iz dokaza o ispunjavanju uvjeta natječaja (npr. svjedodžbe, diplome, radnoi staž, uvjerenja). Podaci se ne prikupljaju na drugi način osim osobno dostavljenih podataka od kandidata.
5. Primatelji
Pristup podacima imaju isključivo osobe ovlaštene za provedbu natječajnog postupka te nadležna tijela kada je to propisano zakonom. Rezultati natječaja objavljuju se na način i u opsegu propisanom mjerodavnim propisima. Podaci se ne prenose u treće zemlje niti međunarodne organizacije.
6. Rok čuvanja
Natječajna dokumentacija izabranog kandidata pohranjuje se u njegov osobni dosje. Dokumentacija neizabranih kandidata čuva se u trajanju od 5 godina radi zaštite pravnih interesa voditelja obrade u slučaju pravnih lijekova protiv odluke o izboru, nakon čega se uništava na siguran način, odnosno na zahtjev vraća kandidatu.
7. Prava kandidata 
Kandidat ima pravo od voditelja obrade zatražiti:
1. pristup svojim osobnim podacima (članak 15. Opće uredbe),
1. ispravak netočnih ili dopunu nepotpunih podataka (članak 16.),
1. brisanje podataka kada za obradu više ne postoji pravna osnova (članak 17.),
1. ograničenje obrade (članak 18.),
1. te ima pravo na prigovor na obradu (članak 21.).
Zahtjev se podnosi pisanim putem na adresu voditelja obrade ili e-mailom. Voditelj obrade postupit će po zahtjevu bez nepotrebnog odgađanja, a najkasnije u roku od mjesec dana od zaprimanja zahtjeva; taj se rok prema potrebi može produljiti za dva dodatna mjeseca, o čemu se ispitanik obavješćuje uz obrazloženje (članak 12. stavak 3. Opće uredbe o zaštiti podatka).
8. Pravo na pritužbu
Kandidat koji smatra da je obradom njegovih osobnih podataka povrijeđena Opća uredba o zaštiti podataka ima pravo podnijeti pritužbu nadzornom tijelu: Agencija za zaštitu osobnih podataka, Metela Ožegovića 16, 10000 Zagreb, e-mail: azop@azop.hr
9. Posljedice uskrate podataka
Dostava podataka je dobrovoljna i predstavlja uvjet sudjelovanja u natječajnom postupku; prijava koja ne sadrži podatke i dokaze potrebne za provjeru ispunjavanja uvjeta natječaja ne može se razmatrati. 
10. Automatizirano donošenje odluka
Voditelj obrade ne provodi automatizirano donošenje odluka, uključujući izradu profila, u smislu članka 22. Opće uredbe o zaštiti podataka.

